1941: Counter Attack

1941: Counter Attack ( 1941: Kontraŭatako) estas vertikalruluma, arkada pafa videoludo fare de Capcom kaj unue eldonita en februaro 1990. Ĝi antaŭis 1942, kaj estis la tria ludo de la serio 19XX. Ĝi estis adaptita al SuperGrafx en 1991 kaj poste fariĝis disponebla ĉe GameTap. Ĝi estis eldonita al Capcom Classics Collection Remixed por PSP kaj al Capcom Classics Collection Vol. 2 por PlayStation 2 kaj Xbox. Ĝi estis sekvita de 19XX: The War Against Destiny en 1996.

 Ludomaniero 
La ludo okazas dum la Dua mondmilito. La ludanto devas pafi malamikajn aviadilojn de la akso Berlino-Romo-Tokio kaj kolekti armilajn bonusojn. La ludo uzas vivofortan sistemon en kiu se la ludanto estas vundita, li perdas unu poenton de vivoforto. La ludanto estas detruita se trafita kun 0 vivoforto, tiam li ricevas la opcion daŭrigi. Fulmatakoj povas esti uzataj premante la butonon B, kiu kostas parton de vivenergion. Tri pasadoj estas fareblaj po nivelo kaj bonuso estas aljuĝita ĉe la fino de la nivelo por neuzitaj pasadoj. Ludanto 1 uzas P-38 Lightning kaj Ludanto 2 uzas novan aviadilon : la DH.98 Mosquito. La ludo ŝanĝiĝas de la originala Pacifika Fronto al la Okcidenta Fronto, en la norda Atlantika Oceano.

Ĝi estas la unua pafa videoludo kiu aldonas +1 al la poentaro kiam daŭrigo estas uzata.

 Eldono 
1941: Counter Attack unue estis eldonita en arkadejoj fare de Capcom kaj Electrocoin en 1990, kaj funkciis per CP System. En februaro 2021, ĝi estis reeldonita en la dua pako de la kompilaĵo Capcom Arcade Stadium por Nintendo Switch.

 Recenzo 
En Japanio, Game Machine listigis 1941: Counter Attack en sia eldono de la 15-a de marto 1990 kiel la tria plej populara arkadludo de la monato. La ludo ricevis pozitivan aprezon de recenzistoj kaj premiojn de la revuo Gamest. Tamen, la originala arkada versio ricevis mezbonan kritikojn de okcidentaj publikigaĵoj. Kontraste, la konvertiĝo por SuperGrafx sekve havis tre pozitivan ricevon de japanaj kaj okcidentaj kritikistoj. Legantoj de PC Engine Fan voĉdonis doni al la SuperGrafx versio poentaron de 19.44 el 30.

 Referencoj 

 Eksteraj ligiloj 
  1941: Counter Attack ĉe GameFAQs
  1941: Counter Attack ĉe Giant Bomb
  1941: Counter Attack ĉe Killer List of Videogames
  1941: Counter Attack ĉe MobyGames

Kategorio:Videoludoj aperintaj en 1990
Kategorio:Arkadaj videoludoj
Kategorio:Vertikalrulumaj videoludoj
Kategorio:Videoludoj de Capcom
Kategorio:Videoludoj kreitaj en Japanio
Kategorio:Videoludoj ludeblaj per SuperGrafx